Vispārējās tiesas (ceturtā palāta) 2014. gada 6. novembra rīkojums – ANKO/Komisija
(lieta T‑17/13)
Šķīrējklauzula – Septītā pamatprogramma pētniecībai, tehnoloģiju attīstībai un demonstrējumu pasākumiem (2007.–2013. gads) – Līgums par Pocemon projektu – Avansā izmaksāto summu atmaksa – Vēstule, ar kuru darīts zināms, ka ir izdots paziņojums par parādu – Atgādinājuma vēstule – Intereses celt prasību neesamība – Nepieņemamība
1.                     Tiesvedība – Absolūts šķērslis tiesas procesam – Pārbaude pēc tiesas ierosmes – Nepieciešamība, lai interese celt prasību pastāvētu līdz tiesas nolēmuma pasludināšanai (Vispārējās tiesas Reglamenta 113. pants un 114. panta 3. un 4. punkts) (sal. ar 30. punktu)
2.                     Tiesvedība – Vēršanās Vispārējā tiesā saskaņā ar šķīrējklauzulu – Vispārējās tiesas kompetence, kas noteikta tikai atbilstoši LESD 272. pantam un šķīrējklauzulai – Valsts tiesību normu jurisdikcijas un pieņemamības jomā piemērošana – Izslēgšana (LESD 272. pants) (sal. ar 31. punktu)
3.                     Tiesvedība – Vēršanās Vispārējā tiesā saskaņā ar šķīrējklauzulu – Līgumi, kas noslēgti saskaņā ar konkrētu pētniecības, tehnoloģiju attīstības un demonstrējumu programmu – Komisijas veikta vienpusēja laušana, pamatojoties uz līgumsaistību neizpildi – Lūgums atmaksāt avansus – Saņēmēja celta prasība par Komisijas vēstuli, kurā pausts tās nodoms izdot paziņojumu par parādu – Maksājuma nosacījumu un maksājuma termiņa nenorādīšana – Intereses celt prasību neesamība – Prasības nepieņemamība (LESD 272. pants; Padomes Regulas Nr. 1605/2002 71. panta 2. punkts; Komisijas Regulas Nr. 2342/2002 78. un 79. pants) (sal. ar 38., 39., 46.–51. un 53. punktu)
Priekšmets
Saskaņā ar LESD 272. pantu celta prasība, lai Vispārējā tiesa konstatētu, pirmkārt, ka prasītājai nav jāatmaksā visas summas, kuras Komisija tai bija izmaksājusi par projektu Pocemon, kas noslēgts Septītās pamatprogrammas pētniecībai, tehnoloģiju attīstībai un demonstrējumu pasākumiem (2007.–2013.) ietvaros, otrkārt, ka prasītājai nav jāmaksā līgumsods saistībā ar minēto projektu, treškārt, ka Komisijai nav tiesību veikt to summu ieskaitu, kuras tai ir jāizmaksā prasītājai
Rezolutīvā daļa:
1)
prasību noraidīt kā nepieņemamu;
2)
ANKO AE Antiprosopeion, Emporiou kai Viomichanias atlīdzina tiesāšanās izdevumus.